National park in Polandसाँचा:SHORTDESC:National park in Poland

**टाट्रा नेशनल पार्क** या **टाट्रा राष्ट्रीय उद्यान** (पोलिश: *Tatrzański Park Narodowy*, टाट्रज़ांस्की पार्क नारोदोव्य) एक राष्ट्रीय उद्यान है जो मध्य-दक्षिणी पोलैंड के लघुतर पोलैंड वोइवोडीशिप-मालोपोल्स्का क्षेत्र के, टाट्रा काउंटी में टाट्रा पर्वत में स्थित है। पार्क का मुख्यालय ज़कोपेन शहर में है।

टाट्रा पर्वत उत्तर में पोलैंड और दक्षिण में स्लोवाकिया के बीच एक प्राकृतिक सीमा बनाते हैं, और दोनों देशों ने इस क्षेत्र की रक्षा के प्रयासों पर 20वीं शताब्दी की शुरुआत से सहयोग किया हैं। स्लोवाकिया ने भी अपने क्षेत्र में इसी नाम से एक राष्ट्रीय उद्यान बनाया, और यूनेस्को ने बाद में संयुक्त प्रयास को एक ट्रांसबाउंड्री संरक्षित प्रकृतिक्षेत्र नामित किया।

पार्क का इतिहास
---------------

टाट्रा की सुरक्षा के लिए पहला आह्वान 19वीं शताब्दी के अंत में आया। 1925 में स्लोवाकिया के सहयोग से एक राष्ट्रीय उद्यान बनाने का पहला प्रयास हुआ। औपचारिक रूप से पार्क 1937 में राज्य वन प्राधिकरण के क्षेत्र में बनाया गया था। 1947 में, एक अलग प्रशासनिक इकाई, टाट्रा पार्क, बनाया गया था।

1954 में, पोलिश सरकार के निर्णय से, टाट्रा नेशनल पार्क बनाया गया था। 215.56 कि॰मी2 (83.23 वर्ग मील) क्षेत्र के साथ स्थापित किया गया था, लेकिन यह वर्तमान में 211.64 कि॰मी2 (81.71 वर्ग मील) क्षेत्र पर फैला हैं। इसमें से 151.91 कि॰मी2 (58.65 वर्ग मील) जंगल हैं और शेष मुख्य रूप से घास के मैदान हैं। 115.14 कि॰मी2 (44.46 वर्ग मील) क्षेत्र को विशेष संरक्षित क्षेत्र के रूप में रखा गया हैं, जिसमें से 61.49 कि॰मी2 (23.74 वर्ग मील) क्षेत्र वन पारिस्थितिकी तंत्र के रूप में हैं।

1992 में, टाट्रा में पोलिश और स्लोवाकियाई राष्ट्रीय उद्यानों को संयुक्त रूप से यूनेस्को द्वारा अपने मानव और जैवमंडल कार्यक्रम के तहत एक ट्रांसबाउंडरी बायोस्फीयर रिजर्व नामित किया गया था।

भूगोल
-----

टाट्रा नेशनल पार्क
पर्वत
राष्ट्रीय उद्यान पोलैण्ड में दो अल्पाइन पर्वत शृंखलाओं में से एक फैला हुआ हैं। पोलिश टाट्रा रेंज, जो पश्चिमी कार्पेथियन पर्वत का एक हिस्सा हैं, दो खंडों में विभाजित है: उच्च टाट्रा (*टाट्री वायसोकी*) और पश्चिमी टाट्रा (*टाट्री ज़ाचोडी*)। परिदृश्य में कई चट्टानी संरचनाऐं तेज धार वाली चोटियाँ और खोखले होते हैं। पोलैंड की सबसे ऊँची चोटी, रिसे (रायसी) (2,499 मीटर (8,199 फीट) एएमएसएल), यहीं पर स्थित हैं।

गुफाएँ
पार्क में लगभग 650 गुफाएँ हैं, जिनमें से विल्का स्नाइज़्ना गुफा प्रणाली सबसे लंबी (18 किलोमीटर (11 मील)), और सबसे गहरी (अधिकतम गहराई 814 मीटर (2,671 फीट)) है। इस प्रणाली की छह गुफाएँ पर्यटन के लिए खुली हैं।

जल
यहाँ कई धाराएँ हैं, जिसमें सबसे लंबी धारा 20 किलोमीटर (12 मील) लंबी है। *वोडोग्रज़मोटी मिकीविज़ा* जैसे झरने पर्यटकों के बीच लोकप्रिय हैं। *विल्का सिक्लावा* सबसे ऊँचा 70 मीटर (230 फीट) जलप्रपात है।

पार्क में 30 से अधिक पहाड़ी झीलें हैं, जिन्हें *स्टो* (तालाब) कहा जाता है। ये जल निकाय उच्च टाट्रा परिदृश्य का एक महत्वपूर्ण हिस्सा हैं। इनमें से सबसे बड़ी झीलें मोर्स्की ओको 349,000 वर्ग मीटर के क्षेत्रफल और अधिकतम गहराई 50.8 मीटर (167 फीट) ); और विल्की स्टो 344,000 वर्ग मीटर के क्षेत्र और अधिकतम गहराई 79.3 मीटर (260 फीट) की हैं।

जीव विज्ञान और पारिस्थितिकी
---------------------------

 टाट्रा राष्ट्रीय उद्यान
 पार्क में लाल लोमड़ी (रेड फॉक्स)
### पादप

समुद्रतल से 1,250 मीटर (4,100 फीट) की उँचाई पर मुख्य रूप से *सिल्वर फ़िर* (*एबीज़ अल्बा*) और यूरोपीय बीच (*फ़ागस सिल्वेटिका*) के वन हैं। 1,550 मीटर (5,090 फीट) के उच्च स्तर क्षेत्र, *यूरोपीय स्प्रूस* (*पिका एबीज़*) के वनों से आच्छादित हैं, जो 1,800 मीटर (5,900 फीट) तक की ऊँचाई पर घास के मैदानों में बदल जाते हैं। उच्चतम ऊँचाई, 1,800 मीटर (5,900 फीट) पर, *अल्पाइन* वनस्पतियाँ पाई जाती हैं।

अन्य विशिष्ट प्रजातियों में *स्विस पाइन* (*पिनस सेम्ब्रा*), *एडलवाइस* (*लियोटोपोडियम एल्पिनम*), और *स्टेमलेस कारलाइन थीस्ल* (*कारलिना एकालिस*) शामिल हैं। वसंत के दौरान कोस्सीलिस्का घाटी *विशालकाय क्रोकस* (*वर्नस क्रोकस*) के क्षेत्र के लिए उल्लेखनीय हैं।

### वन्यजीव

राष्ट्रीय उद्यान में कई स्थानिक जीव प्रजातियाँ, और कई लुप्तप्राय और संरक्षित प्रजातियाँ निवास करती हैं। इन जानवरों में शामिल: टाट्रा चामोइस और मर्मोट, दोनों 19वीं सदी के मध्य से संरक्षित जीव हैं; भूरा भालू, *यूरेशियन लिंक्स*, *ग्रे वुल्फ*, यूरोपीय ऊदबिलाव, कम चित्तीदार चील और बाज़ अन्य उपस्थित प्रजातियाँ है।

संस्कृति
--------

### गोरेले जनजाति

टाट्रा का *पोधले* क्षेत्र गोरल (हाईलैंड) लोगों का घर हैं। उनकी संस्कृति के विशिष्ट तत्वों में पोधले बोली (भाषा), संगीत, और पारंपरिक कारीगर रीति-रिवाज जैसे कपड़े, लकड़ी की स्थानीय वास्तुकला, चीज़ बनाने और शिल्प कार्य शामिल हैं। ऐतिहासिक गोरेले संस्कृति पारंपरिक रूप से मौखिक कहानियों द्वारा अगली पीढ़ियों में पहुँचाई जाती थी।

### वातावरण

अतीत में मानवीय गतिविधियों द्वारा टाट्रा पर्वतीय क्षेत्र का बहुत दोहन किया गया था। गर्मियों के दौरान जानवरों के कई झुंड (जैसे बकरियाँ, भेड़ और गाय) घास के मैदानों में चरते थे और जिसके के कारण कटाव की प्रक्रिया होती थी। १८वीं और १९वीं शताब्दी में यहाँ कई खानों और लोहे के कामों का निर्माण किया गया था, ऐसे उद्योग जो स्थानीय वनों की लकड़ीयों का उपयोग करते थे।

वर्तमान पर्यावरणीय खतरों में शामिल हैं: तेजी से विकसित हो रहे ज़कोपेन शहर की निकटता; और क्राको, ओस्ट्रावा और ओरवा में औद्योगिक क्षेत्रों से वायु प्रदूषण। शिकारियों और आवास के द्वारा यहाँ के जीवों को खतरा बढ़ गया हैं।

पर्यटकों की अधिक संख्या वर्तमान में पार्क के पारिस्थितिकी तंत्र के लिए सबसे बड़ा खतरा हैं। इसके अलावा, होटल और कार पार्क जैसे बुनियादी ढाँचे, आगंतुकों की वर्तमान मात्रा के लिए पर्याप्त नहीं हैं।[]

### पर्यटन

पर्यटन का विकास पहली बार 19वीं सदी के अंत में टाट्रा में हुआ था और यह 21वीं सदी में भी जारी हैं। यह पोलैंड में राष्ट्रीय उद्यानों में सबसे अधिक देखा जाने वाला उद्यान हैं।

टाट्रा नेशनल पार्क में लंबी पैदल यात्रा 270 किलोमीटर (170 मील) से अधिक की हैं।

चित्रदीर्घा
-----------

* गोरीज़कोवा घाटी, पश्चिमी टाट्रास में क्रोकस का एक क्षेत्रगोरीज़कोवा घाटी, पश्चिमी टाट्रास में क्रोकस का एक क्षेत्र
* मनिची चोचोलोवस्कीमनिची चोचोलोवस्की
* सिकलावा जलप्रपातसिकलावा जलप्रपात
* हला गोसिएनिकोवाहला गोसिएनिकोवा
* ज़ार्नी स्टॉ पॉड रिसामी और मोर्स्की ओको झीलज़ार्नी स्टॉ पॉड रिसामी और मोर्स्की ओको झील
* कोस्सीलेक, हाई टाट्राकोस्सीलेक, हाई टाट्रा
* मई 2019 में बर्फ से ढके टाट्रामई 2019 में बर्फ से ढके टाट्रा
* सर्दियों में चोचोलोव्स्का घाटीसर्दियों में चोचोलोव्स्का घाटी
* एक टाट्रा चामोइसएक टाट्रा चामोइस
* टाट्रा मर्मोट्सटाट्रा मर्मोट्स
* यूरोपीय भूरा भालूयूरोपीय भूरा भालू
* जेंटियाना वर्नाजेंटियाना वर्ना

सन्दर्भ
-------

1. ↑  "Glacial lakes in the Tatra National Park" [टाट्रा राष्ट्रीय उद्यान में हिमनद झीलें]. *रामसर साइट सूचना सेवा* (अंग्रेजी में). अभिगमन तिथि 25 अप्रैल 2018.सीएस1 रखरखाव: नामालूम भाषा (link)
2. ↑  "Peat bogs in the Tatra National Park" [टाट्रा नेशनल पार्क में पीट बोग्स]. *रामसर साइट सूचना सेवा* (अंग्रेजी में). अभिगमन तिथि 25 अप्रैल 2018.सीएस1 रखरखाव: नामालूम भाषा (link)
3. 1 2 3 4 5  en.poland.gov: Tatra National Park Archived 2013-05-24 at the वेबैक मशीन. accessed 5.12.2013
4. ↑  "Europe & North America: 297 biosphere reserves in 36 countries" [यूरोप और उत्तरी अमेरिका: 36 देशों में 297 बायोस्फीयर रिजर्व]. *सतत विकास के लिए पारिस्थितिक विज्ञान* (अंग्रेजी में). मूल से 2015-08-05 को पुरालेखित. अभिगमन तिथि 2016-01-31.सीएस1 रखरखाव: नामालूम भाषा (link)
5. ↑  नेशनल ज्योग्राफिक पत्रिका; "The Górale People"; c. 1980s issue; pp 105 - 130.

बाहरी कड़ियाँ
-------------

* आधिकारिक **टाट्रा राष्ट्रीय उद्यान** वेबसाइट - *(अंग्रेज़ी)*